Nacíu como dixebración d´una matriz llexitima, la confederación del Reinu Asturianu (o Ástur-Lleonés), en cuantes algamó puxu, quixo esti estáu medieval emponer (a la manera imperial del pasaú) les sos estructures ñegadores de la identidá de los pueblos y l´autonomía de los mesmos. Nun yera esa la tendencia de la matriz (de la madre política) de la que se dixebró. Asturies, un pueblu y un territoriu que caltuvo inclusu la denomación y continuidá dende su aprución nes fontes clásiques, foi´l dieldu d´una triba de confederación de naciones estremaes, anque xuníes pol so porgüeyu de formar parte del Occidente Cristianu: Asturies mesma, el país de Lleón, la nación Gallega, la Montaña, etc.